title: Manresa
text: Manresa (distaget [] e katalaneg) eo kêr-benn komark Bages, e-kreiz Katalonia, war lez ar stêr Cardener. 
  
  Ur gêr industriel eo Manresa, ober a reer gwiadoù ha gwer eno ha pouezus eo ar vetalouriezh ivez. Pouezus eo kenwerzh ar gwin ivez, produet e tolead Bages.
  
  Ignas Loyola a dremenas un nebeud mizioù e Manresa e 1522. Abalamour d'an dra-se e teu bremañ katoliked da birc'hirinañ da Vanresa.
  
  E-pad aloubadeg Spagn gant Napoleon e voe roet lamm d'ar soudarded c'hall gant tud Manresa (sometents e katalaneg), en El Bruc (Mezheven 1808), met diwezhatoc'h e voe freuzet ha devet kêr gant ar C'hallaoued. Adsavet e voe an tiez gant an annezidi, ur wech skarzhet soudarded Napoleon.
  
  Ur gêr a bouez eo Manresa en istor ar vroadelouriezh katalan ivez, dre m'eo eno e voe skrivet Diazezoù ar vonreizh rannvroel katalan, ar skrid kentañ a c'houlenne an emrenerezh evit Katalonia, e miz Meurzh 1892.
  
  Notennoù
  
  Kêrioù Katalonia